नेपालको सबैभन्दा पुरानो प्रजातान्त्रिक पार्टीले बसालेको नयाँ मूल्य र मान्यतालाई शिरोधार्य गर्दै एमालेले पुन: त्यही गल्ती लोकेन्द्रबहादुर चन्दलाई बोकेर सरकार बनाउँदा गर्‍यो। त्यसपछि २०६० साल सम्ममा कैयन गठबन्धन बने र भत्किए। जस्तो कांग्रेस–माले, कांग्रेस–एमाले। राजतन्त्र–कांग्रेस, राजतन्त्र–राप्रपाका दुई घटक, प्रजातान्त्रिक कांग्रेस (देउवा गुट)–एमाले–राजतन्त्र। चर्चित माघ १९ पछि, आन्दोलनका लागि सात–पार्टी गठबन्धन। दोस्रो आन्दोलनपछि, कांग्रेस–एमाले–माओवादी। त्यसपछि अरू झन्डै एक दर्जनजति गठबन्धन।
